2 Resepi Mujarab Pencegah Serangga Perosak Dari Sabun

Berkebun secara organik kian popular di Malaysia. Tapi ramai tak tahu cara mudah mengawal serangga perosak di kebun atau taman adalah dengan mebggunakan sabun. Terdapat banyak produk Pencegah Serangga Perosak Dari Sabun. Namun ia amat mudah untuk dihasilkan sendiri. Semburan pencegah serangga perosak dari sabun ini tidak memberi kesan kepad tanaman kerana ia tidak menyerap atau kekal lama di permukaan pokok . Ini bermakna, ia selamat dan tidak akan merubah rasa dan tekstur tanaman sama sekali

Tiada kajian terperinci terhadap keberkesanan sabun ini kepada serangga perosak. Namun, semburan sabun ini efektif untuk mencegah serangga perosak seperti aphids, mealybugs, psyllids dan lain-lain lagi. Apabila semburan cecair sabun terkena pada badan serangga, ia akan merosakkan permukan perlindungan yang menutupi keseluruhan badan perosak ini. Akhirnya ia menyebabkan badan serangga yang terkena semburan sabun tadi cepat mengering dan akhirnya mat!

Terdapat banyak resepi pencegah serangga berasaskan sabun. Namun, 2 resepi ini paling mujarab dan banyak digunakan:

Resepi 1:
2 sudu besar syampu
1 sudu besar minyak masak
1 gallon air bersih

Resepi 2:
2.5 sudu besar sabun pencuci pinggan
2.5 sudu besar minyak sayuran (boleh gantikan dengan minyak sawit atau kelapa)
1 gallon air

1. Lakukan semburan pada keseluruhan tanaman. Pastikan bahagian bawah daun dan batang yang terlindung

2. Lakukan semburan setiap 4-7 hari sekali

3. Pastikan iklim tidak panas terik ketika semburan dilakukan atau lebih tepat bawah 90 darjah

4. Selepas beberapa jam, segera siram tanaman untuk membersihkan sabun yang melekat. Ia dapat meamstikan sabun yang disembur dapat bertindak sempurna pada serangga perosak namun tidak sempat merosakkan tanaman

5. Campurna ini tidak sesuai pada tanaman yang mempunyai daun berbulu seperti terung kerana sabun tadi akan merosakan tanaman

Apabila bercakap mengenai kebersihan, rata-rata dari kita sudah faham bahawa ia adalah perkara dituntut dalam islam. Bila dalam keadaan bersih, ia bukan sahaja sangat berkait rapat dengan kesihatan, malah ia memudahkan anda melakukan ibadah.

Hari ini saya nak share bab bilik air. Saja nak share walaupun saya tahu bilik air rumah anda cantik dan bersih.

PERTAMA
Apa yang kita perlu lakukan adalah pergi tengok kat BILIK AIR (TANDAS) DALAM rumah kita. Mesti bilik air dalam rumah. Kalau bilik air di luar rumah – kita termasuk dalam zon selamat.

KEDUA
Tolong baca sampai habis kenapa BILIK AIR PUNCA REZEKI TERSEKAT.

Dalam Islam memang kita tahu bahawa Bilik Air adalah tempat tinggal SETAN & JIN. Malah di situ jugalah mereka beranak-pinak. Adakah bilik air kita ada ciri-ciri seperti di bawah?

PINTU BILIK AIR SENTIASA TERBUKA?
Bila bilik air kotor, Setan & Jin akan bersuka ria membiak dan beronggeng sakan. Bila pintu bilik air sentiasa terbuka, maka seronoknya Setan & Jin keluar dan berjoget lambak dalam rumah kita.

Bilik Air Kotor Jadikan Rezeki Payah Masuk
Maka dari situ punca REZEKI KITA TERSEKAT! Setan dan Jin akan meruntuhkan KASIH SAYANG yang juga rezeki dalam sebuah keluarga. ANAK JADI BIADAP, ISTERI HILANG HORMAT PADA SUAMI, SUAMI PEMALAS! SIFAT-SIFAT NEGATIF – akan banyak dalam diri kita contohnya – IRI HATI, CEPAT SENTAP, RASA DIRI SELALU BETUL ORANG LAIN SALAH, SOMBONG, BONGKAK, LUPA ALLAH (Tak solat, puasa dan berzakat).

BILA KITA MELAKUKAN SESUATU PERNIAGAAN, EMOSI KITA HARUSLAH STABIL. Bila emosi tak stabil, mental lemah & sifat malas berkuasa. Macam mana nak berniaga?

Dalil berkaitan TANDAS tempat tinggal JIN.
Dari Zaid bin Arqam, Rasulullah Shallallahu ‘Alaihi WaSallam bersabda: “Sesungguhnya tandas-tandas itu dihuni oleh Jin. Oleh itu, apabila seseorang di antara kalian masuk tandas, maka katakanlah: Allahumma inni audzubika minal khubutsi wal khabaits (Ya Allah, aku berlindung kepadaMu dari gangguan jin laki-laki dan jin perempuan” (HR. Abu Dawud, Nasa’i, Ibnu Majah dan Ahmad)

Musim panas ni mesti bil elektrik melambung. Al Maklumlah aircond setiap ruang dibuka dalam tempoh yang lama pula tu. Berikut impiana kongsikan 7 tip untuk jimatkan bil elektrik ketika menggunakan aircond

1. Tutup suis utama
Bukan hanya tutup aircond pada alat kawalan jauh sahaja. Suis utama pun perlu di tutup. Dengar kata, jika anda amalkan teknik ini ia dapat menjimatkan bil elektrik sehingga 10%

2. Tetapkan masa penggunaan
Tengah malam, suhu di dalam bilik akan turun. Secara tidak langsung suhu di dalam bilik sedikit sejuk. Jadi, setkan masa penggunaan aircond pada alat kawalan jauh sehingga pukul 1 sahaja atau maksimum 2 jam. Selebihnya, on kan kipas

3. Tetapan Mode dan suhu untuk jimat elektrik
Setkan mode “dry” pada alat kawalan jauh dengan tetapan suhu 24. Jika tetapan suhu lebih rendah dari 24, ia akan mengakibatkan kompresor bekerja lebih. Secara tidak langsung ia akan menyebabkan penggunaan elektrik tambahan.

4. Gunakan kipas
pasang kipas dan buka pintu serta tingkap terlebih dahulu sekurang-kurangnya 1 jam sebelum on aircond. Cara ini dapat memastikan haba panas di dalam bilik dapat dibebaskan atau keluar. Kemudian baru on aircond

5. Bersihkan penapis penyaman udara setiap bulan
Tiba-tiba angin dari aircond terasa panas atau angin yang dikeluarkan terlalu perlahan. Ini menunjukkan penapis aircond anda tersumbat. Hal ini sekali lagi akan menyebabkan kompresor bekerja lebih. Sebaiknya, cuci penapis aircond setiap bulan

6. Tukar aircond berusia lebih 10 tahun
Sebaiknya, tukar aircond yang telah berusia. Kondisi aircond yang berusia juga antara salah satu penyumbang kepada penggunaan elektrik berlebihan. Ia disebabkan oleh kondisinya yang tidak berfungsi secara baik.

7. Beli aircond 5 bintang
Perasan tak setiap barang elektronik ada pelakat 5 bintang? pelekat tersebut telah dikeluarkan oleh Suruhanjaya Tenaga. Jika produk tersebut mendapat 5 bintang, ini bermakna ia jimat tenaga

10 Petua Dapur Segar Hanya Dengan kelebihan Lemon. Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Kelebihan buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)


Bukan Semua Buah Delima Sesuai Untuk Dibuat Ubat, Ini Yang Perlu Anda Perhatikan

Buah delima memang telah diperakui mempunyai khasiat yang tinggi di seluruh dunia. Antara khasiat buah delima yang sering diperkatakan adalah seperti berikut:

1) Mengandungi zat besi, kalsium, folforus dan vitamin
Buah ini mengandungi zat besi, kalsium, folforus, vitamin A dan C. Sejak zaman dahulu ahli perubatan Yunani menggunakan ubat ini sebagai ubat cacing. Alkaloid yang terdapat pada kulit buah membuat cacing melekat pada dinding usus manusia melepaskan pegangannya.

2) Mempunyai khasiat anti-radang.
Dalam perubatan Cina, biji delima putih mempunyai khasiat anti-radang. Buasir merupakan satu lagi penyakit yang boleh dirawat menggunakan buah delima. Airnya bertindak sebagai astrigen disapu kebahagian yang bengkak dan dilakukan beberapa kali sehingga sembuh.

3) Buah delima mengandungi antioksidan
Buah delima mengandungi antioksidan. Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi Antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser dan penyakit jantung.

4) Mencegah Penyakit Jantung
Buah delima dapat melindungi jantung kita kajian Proceedings of the National Academy of Sciences menyatakan jus delima dapat mencegah pengerasan arteri dan penyakit lain seperti serangan jantung dan stroke. Buah delima mencegah daripada tompokan plak yang menyebabkan plak tersumbat di arteri dan buah delima juga dapat meluruhkan tompokan plak yang terlekat diarteri. Dalam Journal of Cardiology menyatakan pesakit koroneri (PJK) yang jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.

5) Menurunkan Kadar Kolesterol
Buah delima dapat Menurunkan kadar kolesterol dalam darah Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

6) Mencegah Kanser
Buah delima dapat Mencegah dan mengubati kanser , Buah delima memiliki khasiat mencegah dan mengubati berbagai jenis kanser: Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara.

7) Mencegah Alzheimer
Buah delima mungkin mencegah dan memperlambat penyakit Alzheimer. Dalam sebuah studio, tikus yang dibiakkan untuk mengembangkan penyakit Alzheimer diberi jus delima. Mereka mengakumulasi plak amiloid yang lebih sedikit dan melakukan tugas-tugas mental yang lebih baik

8) Buah delima Sumber nutrisi
Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.

9) Melindungi hati dan ginjal
Penelitian terbaru menunjukkan bahwa ekstrak delima mencegah kerosakan ginjal dan melindungi ginjal dari racun berbahaya. Selain itu, delima juga melindungi hati Anda dan membantu untuk meregenerasi hati yang mengalami kerosakan.

10) Buah delima dapat memberikan zat dan menyegarkan badan
Buah delima dapat memberikan zat kepada tubuh badan serta menyegarkan badan dan ia dapat dihadam dengan cepat kerana sifatnya yang ringan dan akan mengeluarkan haba bersama dengan angin di dalam perut. Oleh sebab itu buah delima tidak disarankan kepada mereka yang menghidap demam. Ia juga bertindak sebagai penawar yang baik untuk cirit birit, anemia, tekanan darah tinggi dan atritis. Di samping itu, buah delima dapat menguatkan jantung dan membantu dalam fungsi saraf dan otot. Oleh kerana itulah, ia mampu menghilangkan rasa keletihan. Di dalam perubatan homeopati pula, buah delima disarankan untuk mengubat cirit birit, sakit telinga dan kurang lawas penghadaman.

Namun, dalam memilih buah delima yang digunakan untuk tujuan perubatan ada beberapa perkara perlu diteliti. Menurut beberapa orang pakar, antara perkara yang perlu diperhatikan ketika memilih delima yang hendak dijadikan ubat adalah seperti berikut:

1. Buahnya haruslah sempurna bentuk fizikalnya
2. Bukan dari buah yang telah merekah atau pecah
3. Buah yang tidak diserang sebarang penyakit atau perosak
4. Kelopak pada hujung buahnya tidak ada yang patah walaupun sedikit
5. Sebaiknya, buah yang digunakan untuk tujuan perubatan dipetik sendiri
6. Untuk memetik buah delima, Lafazkan bismillah dan niat ketika petik untuk jadikan buah ini sebagai ubat untuk menyembuhkan penyakit

Untuk mengahsilkan sesebauh dekorasi yang indah, tidak semestinya memerlukan elemen yang sarat dan mahal. Hal ini sering di bangkitkan oleh impiana. Yang menjadi keutamaan adalah dekorasi yang dihasilkan praktikal dan selesa untuk digunakan.

Bilik tidur adalah antara ruang yang sewajibnya di beri penekanan dengan berlandaskan konsep dekorasi ringkas dan selesa. Ringkas dan selesa tidak bermaksud dekorasi yang dihasilkan tidak perlu cantik. Penggunaan aksesori yang tidak sarat dengan padanan throw cushion dan rekaan cadar yang menarik sudah memadai menghiasi bilik tidur agar kelihatan cantik. Berikut, ilhan dan idea dekorasi bilik yang ringkas namun masih cantik

Artikel berkaitan:

Sisa rokok tak kiralah abunya atau puntung, memang benda yang kita nampak tidak mempunyai kegunaan lain dan dibuang bsegitu sahaja. Betul tak? tapi, tak sangka abu rokok ni ada manfaat pada tanaman.

Jadi, sebaiknya jangan dibuang abu dan puntung rokok di dalam bekas ashtray tu jika anda seorang yang gemar berkebun. Untuk jadikan abu rokok sebagai baja, boleh gaul atau taburkan terus pada medium tanaman.

Rumah kecil atau tiny house kini menjadi kegilaan ramai di Malaysia. Inspirasi My Tiny Cottage House yang terletak di Port Dickson ini menarik perhatian ramai. Pemiliknya telah mendapat ispirasi untuk membina tiny house ini dari Pinterest.

Banyak yang dilakukan sendiri (DIY) sewaktu untuk menyiapkan rumah kecil ini. IMPIANA tertarik dengan warna dan dekorasi yang cukup menarik perhatian. Terasa seperti berada di negara luar bukan di Malaysia.

Bagi yang suka OOTD pasti akan gemar dengan lokasi rumah ini yang terletak di Port Dickson. Melihat pada pemilihan warna yang terang seperti biru dan kuning membuatkan seperti rumah mainan.

Memiiliki rumah yang kompak seperti ini memberi kesedaran pada memilik agar lebih berjimat dan gaya hidup seharian yang lebih bersederhana. Jika anda lihat ruang yang comel ini memang sesuai untuk yang tinggal bersendirian. Nak kemas rumah pun senang.

Kalau anda dah mula tertarik dengan rumah ini boleh ke Port Dickson untuk merasai sendiri pengalaman tinggal di dalam tiny house.


Samanea Bawa Kelebihan Daya Saing Dengan Pilihan Jenama Kelengkapan Rumah Terpelbagai Ke Malaysia

Kumpulan Samanea yang Berpangkalan di Singapura Pilih Malaysia untuk
Ceburi Pasaran Antarabangsa

Kuala Lumpur, 1 Julai 2019 – Samanea Malaysia, anak syarikat Kumpulan Samanea yang
berpangkalan di Singapura, telah melancarkan secara rasmi gedung Home Living Centre
(Pusat Kelengkapan Rumah) antarabangsa sulungnya di Glo Damansara Mall, Kuala Lumpur. Menempatkan lebih 50 jenama tempatan dan antarabangsa, Samanea Malaysia bakal membawakan lebih banyak pilihan dan idea serba baharu kepada pengguna yang ingin memberi nafas baharu atau mengubah sama sekali rias kediaman, pejabat dan juga ruang komersial mereka.

“Ruang dalaman yang direka hias dengan teliti mencerminkan personaliti tersendiri dan mampu mengubah emosi si penghuni. Generasi masa hari ini yang mempunyai gaya tersendiri dan berorientasikan matlamat kini boleh menghiasi ruang bilik, pejabat atau kediaman mereka berasaskan idea tersendiri dengan pelancaran rasmi Samanea Malaysia di Glo Damansara,” kata Pengarah Samanea Malaysia, Shaun Chong di majlis pembukaan.

Samanea Malaysia menduduki kawasan seluas 180,000 kaki persegi, dengan 100 unit kedai meliputi empat tingkat pusat beli-belah, dari aras bawah sehingga aras tiga. Dengan pelaburan kira-kira RM20 juta dalam Pusat Kelengkapan Rumah ini, Samanea Malaysia memberi penekanan kepada jenama yang memang mengutamakan kualiti dan keupayaan menawarkan konsep produk unik untuk memberikan sentuhan reka bentuk yang berbeza kepada pelanggan.

“Di Samanea Malaysia, pengunjung boleh mengambil ilham daripada idea yang diketengahkan oleh jenama-jenama kami, yang sentiasa diperbaharui dari masa ke masa. Kami faham cabaran yang dihadapi oleh pengguna terutamanya dalam usaha mencari barangan berkualiti pada harga yang berpatutan. Kemudahan yang disediakan oleh pusat sehenti bagi kelengkapan dan kehidupan rumah menjadikan proses ini lebih lancar dan menarik,” kata Chong.

Salah satu ciri kelebihan penting Samanea Malaysia ialah LSDD yang didayakan oleh Lazada, gedung pengalaman Dalam Talian ke Luar Talian (O2O), yang terletak di tingkat tiga pusat belibelah, yang memaparkan produk kelengkapan kediaman dan perabot rumah. Gedung pengalaman O2O membantu pengguna membuat pembelian maklum dengan membolehkan mereka mencuba dan melihat sendiri keadaan fizikal produk yang dipaparkan di platform dalam talian Lazada. Kerjasama strategik ini menjadikan Samanea Malaysia sebagai salah sebuah pusat kelengkapan pertama untuk menggabungkan yang terbaik antara dua dunia; iaitu gedung Dalian Talian ke Luar Talian (O2O) dan juga kedai fizikal biasa.

“Kami telah mencapai kadar penghunian kukuh sebanyak 50 peratus daripada 100 unit
keseluruhan buat masa ini. Kami menjangka akan mencapai kadar penghunian 90 peratus
menjelang akhir tahun ini. Tambahan lagi, kami bakal memulakan kerja fasa dua gedung
pengalaman LSDD yang didayakan oleh Lazada, dengan matlamat menawarkan pilihan lebih luas kepada pengguna. Gedung pengalaman LSDD yang didayakan oleh Lazada menjadi penyelesaian e-dagang sehenti yang membantu menggalakkan pertumbuhan perniagaan kecil dengan menyokong jualan rentas sempadan. Kumpulan penyewa seterusnya sedang menjalankan kerja-kerja pengubahsuaian dan kedai mereka boleh dikunjungi pengguna dalam tempoh beberapa bulan akan datang,” kata Chong.

Antara rangkaian jenama yang boleh dilihat, disentuh dan dicuba sendiri oleh pengguna
termasuk POET, jenama perabot konsep Denmark; DeRUCCI, pakar kelengkapan katil mewah dan ergonomi; HUIDA, jenama peralatan kebersihan dan jubin bilik air; dan Timeless Design. Jenama tempatan kegemaran, Fella Design, Urban Edge, TAMU, SweetDream, ENGLANDER, Atrium dan DeCasa Marble juga antara jenama lain yang diketengahkan.

Pembukaan rasmi Samanea Malaysia dihadiri oleh Presiden Kumpulan Samanea, En. KC
Zhang, dan Pengarah Urusan Kumpulan dan CEO Glomac Berhad, Yang Berbahagia Datuk
Seri F.D. Iskandar.

Mengenai Samanea Malaysia
Samanea Malaysia ialah gedung antarabangsa pertama yang dilancarkan Kumpulan Samanea. Tumpuan Samanea Malaysia adalah terhadap produk kelengkapan rumah, yang memaparkan jenama tempatan & antarabangsa. Terletak di dalam Glo Damansara, Samanea Malaysia meliputi empat (4) tingkat: Aras G, Aras 1, Aras 2 dan Aras 3. Samanea Malaysia menempatkan 100-unit kedai/jenama menarik dan ruang seluas 180,000 kaki persegi (tidak termasuk ruang pejalan kaki) untuk diterokai oleh pengguna dan pembeli profesional.

Siapa sahaja yang tidak mengenali dengan selebriti popular tanah air, Nurul Jannah Binti Muner atau lebih mesra disapa Janna Nick. Sebelum ini, anak kelahiran asal Sungai Petani, Kedah ini telah mendapat perhatian ramai selepas dikhabarkan telah berjaya memiliki sebuah rumah idamannya sekitar bulan September yang lalu.

Penerima Anugerah Bintang Paling Popular Berita Harian (ABPBH) yang ke-34 ini berkongsi khabar berita gembira itu bersama orang ramai menerusi beberapa entri di akaun laman media sosial miliknya.

Selain menjadi perhatian dan perbualan hangat di kalangan orang ramai, sikap yang ditonjolkan oleh Janna dengan membuat persediaan awal membeli sebuah rumah sebelum mencecah usia 30 tahun mendapat pujian.

Keperibadian yang ditonjolkan oleh Janna ini bukan sahaja hanya meraih perhatian malah telah menjadi contoh teladan yang baik kepada orang ramai khususnya golongan anak muda.

Bak kata orang, sedikit sebanyak dengan semangat yang ditonjolkan oleh Janna ini boleh dijadikan sebagai satu sumber inspirasi dan pemangkin semangat. Betul tak?

Jadi, kami di IMPIANA ingin mengucapkan tahniah dan syabas kepada Janna. Semoga terus sukses dalam kerjaya yang diceburinya pada masa akan datang.

Pernah atau tidak anda terbayangkan sesebuah model kereta yang memiliki konsep dan tema ruang dalaman sama seperti sebuah kediaman rumah? Ya, untuk pengetahuan ia sememangnya ada dan wujud!

Jangan ada yang tidak tahu, syarikat pengeluar kereta jenama antarabangsa, Volvo Car Malaysia kini telah melancarkan sebuah model kereta terbaharu iaitu Volvo C40 Recharge Pure Electric bagi pasaran Malaysia.

Model kereta Volvo C40 Recharge Pure Electric ini merupakan sebuah kenderaan mewah jenis Sport Utility Vehicle (SUV).

Bukan itu sahaja, dengan pelancaran model kereta terbaharu tersebut telah meletakkan ia sebagai sebuah kereta berteknologi kuasa elektrik sepenuhnya yang pertama di bawah jenama pengeluar kereta berkenaan.

Apa yang menarik mengenai Volvo C40 Recharge Pure Electric ini selain reka bentuk luaran kenderaan yang tampak mewah dan moden, ia juga telah menampilkan konsep rekaan ruang dalaman kereta yang bertemakan ‘Scandinavian’.

Jika kita lihat dari rekaan ruang dalaman model kereta Volvo C40 Recharge Pure Electric ini sememangnya tampak sangat kemas dan menarik. Bukan itu sahaja, rekaan konsep yang ditonjolkan membuatkan ruang dalaman kereta ini kelihatan sangat unik dan berbeza dari yang lain.

Ini merupakan satu pembaharuan menarik yang ditampilkan oleh Volvo Car Malaysia selaku pengeluar kereta mewah yang bertaraf antarabangsa.

Volvo C40 Recharge Pure Electric ini ditawarkan pada harga atas jalan RM288,888** dan didatangkan dengan lima pilihan warna menarik iaitu Crystal White, Black Stone, Silver Dawn , Sage Green dan Fjord Blue.

Bagi anda yang berminat, sudah boleh membuat tempahan bermula 14 Disemberdan para pelanggan juga boleh mengunjungi semua pengedar sah Volvo di Malaysia untuk melihat sendiri kenderaan tersebut mulai 15 Disember 2022

Bilik air bukanlah ruang yang boleh diambil enteng, kerana ia juga salah satu ruang peribadi yang menjadi kegunaan untuk pemilik setiap hari. Jika menyuntik sesuatu yang indah pastinya memberi kepuasan tatkala berada di dalam ruang bilik air persendirian. Kali ini KOHLER yang tidak asing lagi terkenal dengan jenama eksklusif untuk kemasan bilik air ini mengeluarkan himpunan dengan reka bentuk yang elegan dan eksklusif.

Pemilihan moden dan minimalis dalam kemasan bilik air membuatkan kamar mandi anda akan kelihatan lebih angun dan aliran laminar semula jadi dengan aerator tersembunyi untuk membuat organik aliran air.

Apa kata memberi nafas baru dalam kamar mandi anda. Sesekali memilih kemasan bernilai untuk kepuasan dan sudah pastinya ramai yang terpegun dengan kemasan tersebut. Jom lihat himpunan KOHLER yang pastinya mencuri perhatian ramai.

1. Pilih Spout anda – Untuk sink dan mandi, pilih dari Row, reka bentuk moden dengan sudut yang tajam; Pita, sesuai dengan namanya, kerana ini memberikan penampilan pita nipis; dan Tube, gaya silinder abadi yang tidak asing lagi bagi banyak pengguna.

2. Pilih Pemegang anda – Untuk aplikasi sink, pemegang Rocker kawalan tunggal yang ramping boleh diletakkan di mana sahaja di geladak dalam jangkauan; atau untuk konfigurasi yang meluas, pilih dari pemegang Oyl; pemegang Industri moden dan pemegang Lever. Untuk aplikasi mandi pilih dari Oyl, Industrial dan Lever.

3. Pilih Kemasan Anda – Masukkan sentuhan penamat memilih dari Polished Chrome, Vibrant French Gold, Vibrant Rose Gold, Vibrant Titanium, Vibrant Modern Brushed Brass dan Matte Black. Kemasan tambahan untuk koleksi Komponen juga terdapat dalam program Finish to Order KOHLER.


Tabiat Suka Menyimpan Barang Diklasifikasi ‘Hoarding Disorder’, Disahkan Sebagai Salah Satu Penyakit Mental

Terdapat pelbagai perspektif dalam penjagaan rumah dan ruang peribadi. Salah satu amalan yang kian menjadi tabiat rakyat Malaysia adalah suka menyimpan dan mengumpul barangan lama.

Meski ia mungkin kelihatan seperti perkara yang biasa dan normal, namun ia boleh menjadi satu masalah apabila barangan yang disimpan semakin banyak.

Individu yang memiliki sifat dan tabiat seperti ini berkemungkinan menghidapi simptom ‘Hoarding Disorder’. Jadi, adakah simptom ini sebenarnya mempunyai kaitan dengan masalah penyakit mental?

Menerusi program rancangan bual bicara Wanita Hari Ini, TV3 telah menjemput pakar psikologi klinikal Universiti Kebangsaan Malaysia (UKM), Doktor Hilwa Abdullah @ Mohd Nor bagi membincangkan topik tersebut bersama penonton.

Jelasnya, simptom ‘Hoarding Disorder’ ini telah pun diklasifikasikan sebagai salah satu penyakit mental mengikut kamus Diagnostic And Statistical Manual Of Mental Disorders, edisi kelima (DSM-5).

“Kalau kita tengok perkataan ‘Disorder’ itu sendiri sudah melihatkan ia adalah sesuatu kecelaruan dan kalau dalam bidang perubatan psikiatri ‘Disorder’ ini memang adalah penyakit mental.

“Jika ada yang menyimpan barang sampai menganggu penglihatan, jiran dan sebagainya jadi itu boleh dikategorikan sebagai penyakit mental.

“Tetapi dalam konteks perbincangan ‘Hoarding Disorder’ kita hari ini ia lebih kepada mereka yang suka mengumpul barang dan ada rasa sayang untuk buang.

“Sebenarnya, simptom ini baru sahaja diklasifikasikan sebagai penyakit mental mengikut kamus diagnosis penyakit mental yang terbaharu iaitu DSM-5 (Diagnostic And Statistical Manual Of Mental Disorders Fifth Edition).

“Kalau kita lihat dalam kamus itu, ia memang adalah penyakit mental yang mempunyai ciri-ciri tertentu dan mempunyai tahap yang berbeza,” katanya.

Sumber: YouTube Wanita Hari Ini, TV3

Memilih warna permaidani yang sesuai dengan ruang memang sangat penting. Sekiranya pilihan warna yang salah ia mampu mencacatkan pemandangan ruang tamu anda. Ikuti tip ini untuk memilih warna permaidani yang sesuai.

+ Untuk ruang kediaman yang minimalis anda boleh memilih permaidani dengan warna menarik tetapi tidak perlu terlalu banyak motif.

+ Pilih satu warna permaidani sahaja untuk menghadirkan kesan ruangan yang sudah terasa penuh atau banyak perabot.  Namun untuk ruang yang lapang dan kelihatan kosong, anda boleh memilih permaidani dengan kombinasi warna yang bersesuaian.

+ Pilih warna permaidani yang sesuai dengan fungsi ruang. Seperti ruang bilik tidur anda boleh memilih warna yang lembut dan mampu memberikan keselesaan.

+ Untuk ruang tamu, pilih warna permaidani yang mampu membangkitkan suasana ruang. Anda boleh membandingkan warna permaidani dengan reka bentuk sofa, jika sofa bermotif anda boleh memilih permaidani jenis polos dan sebaliknya jika sofa anda tidak bercorak.

+ Untuk menampilkan kesan yang teduh pada ruangan anda boleh memilih warna neutral dengan tekstur yang halus dari bulu-bulu permaidani.

+ Pilih warna yang mampu mencerahkan dan menyerlahkan suasana sebuah ruangan. Misalnya, warna hijau, emas, ungu ataupun warna hitam dan putih.

Apa yang ada di Tsutaya Books ni? Sampai orang sanggup beratur panjang. Ini buatkan IMPIANA pun sanggup beratur untuk lihat kedai buku terbesar di Asia Tenggara ni. Kedai buku dari negara Jepun ni memang membuatkan ramai terpedaya dengan buku yang ada di dalam katanya . Lebih dari 240,000 buah buku untuk ulat buku.

Keluasan 2,880 kaki persegi ini mampu menempatkan 1000 orang peminat buku dalam satu masa yang sama. Binaan kedai buku ini cukup menarik dengan elemen flora dalam kedai buku membuatkan suasananya rasa lebih tenang dan mendamaikan.

Jika melangkah masuk kedalam Tsutaya Books ini memang terasa macam berada di dalam cerita Jepun jika ada adegan di kedai buku.

Menariknya lagi kedai buku ini juga terbahagi kepada beberapa bahagian mengikut kehendak masing-masing. Jika yang mempunyai anak kecil ada ruang khas untuk mereka membaca. Bagi yang sukakan seni ada pelbagai perkakas seni untuk mereka. Jika ada yang inginkan rasa santai yang lebih tatkala berada di dalam Tsutaya Books ini kafe yang di lengkapi dengan pemanis mulut yang lazat buatkan ramai akan menghabiskan masa di kafe ini.

Bagi ibu bapa yang membaca anak-anak boleh menunggu anaka-anak menghabiskan masa mereka dengan bahan bacaan pilihan di kafe ini.

Suasana tenang dengan dikelilingi pokok-pokok hijau buatkan ramai akan leka berada di dalam kedai buku ini.

Bukan ini sahaja yang buatkan ramai tergilakan tempat ini. Lihat rekaan siling yang dikemasi dengan cermin bagi memberi ilusi luas dalam kedai buku ini.

Susunan buku dari lantai ke siling buatkan ia memberi rasa yang lain dari kedai buku yang ada di Malaysia ini.

Lebih mendamaikan lagi bila anda didendangkan dengan muzik tenang, biasan lampu kuning buatkan lagi lama untuk berada di dalam Tsutaya Books ini.

Betu la kedai buku ni berhantu! Siapa tak percaya boleh la berkunjung ke Pavilion, Bukit Jalil. Untuk rasa kelainan  dalam kedai buku sebelum ini.

Pastinya kedai buku ini akan menjadi tempat untuk anda luangkan masa selepas ini.

Rak buku dari IKEA yang mempunyai pelbagai saiz iaitu Kallax antara item yang mudah di olah menjadi sesuatu yang lebih unik dan menarik. Tambah kaki, pintu, wallpaper dan sebagainya menampilkan rekaan rak buku kallax yang tersendiri. Lebih kreatif, kalax boleh diolah menjadi kaunter pulau, bangku, katil dan sebagainya


Pokok Lemon Malas Nak Berbuah Walaupun Usia Dah Lebih 3 Tahun, Cuba Bagi Baja Redbull

Sekarang ni, kalau pergi ke rumah-rumah mereka yang ada kitchen garden atau edible garden, pokok lemon antara yang wajib ada. Tapi kebanyakan lemon yang di tanam di Malaysia buah nya tak macam yang jual di pasaraya.

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

Bukan nya susah pun tanaman lemon di Malaysia. Cara dan kaedah tanaman nya sama macam pokok-pokok sitrus yang lain seperti limau nipis, limau kasturi dan sebagainya.
Tapi, pokok lemon biasanya kedekut sikit untuk keluarkanbuah yang banyak. Jadi, untuk galakkan pokok lemon anda menghasilkan buah yang optimum, Boleh cuba guna semburan foliar yang dihasilkan sendiri menggunakan redbull.

Bahan-bahan:
1 Tin Redbull
1Tbsp Ajinomoto
1Tbsp Belacan
10Tbsp MOL buah
20 liter Air tanpa klorin

Cara-cara:
1. Campurkan semua bahan dan di kacau rata
2. Tanpa perlu diperam, masukkan air bancuhan ke dalam botol penyembur
3. Sembur pada keseluruhan permukaan daun sebulan sekali. Kalau sudah nampak bunga keluar, tak perlu sembur lagi. Semburan hanya perlu di lakukan setiap kali selesai musim berbuah.

.

Make over meja makan lama dengan PVC vinyl floor dari kedai Eco shop.

Dengan modal RM12.60 sahaja meja makan lama berubah wajah baru. Suami kata, “Tak payahlah beli baru ?.”

Sis hanya gunakan 6 keping sahaja. Setiap keping berharga RM2.10. Ada banyak pilihan warna corak kayu yang boleh dipilih (rujuk gambar). Sis pilih warna coklat supaya senada dengan perabot lain. Senang je nak tepek stiker ni sebab dah ada pelekat. Kuat gamnya. Isteri boleh buat sendiri. Cuma perlu teliti dan cermat supaya hasilnya kemas. Stiker vinyl kalis air, mudah je nak lap air yang tumpah.

Macam ni barulah sesuai dengan tema scandi atau boho kan ☺.

Nota: Maaf sis buat pembetulan kuantiti vinyl diguna bukan 5 ye, tapi 6 keping. Untuk sambungan hujung meja.

Tanam pokok jenis kekacang ni memang mudah dan cepat matang. Tapi, dalam banyak-banyak jenis kacang botor dan buncis antara yang susah dan kedekut buah. Tidak seperti kacang panjang yang cepat dan banyak hasilnya. Kacang botor dan buncis, walau dah diberi baja yang mencukupi pun belum tentu bejaya mengeluarkan hasil yang optimum. Silap-silap tak ada langsung.

Hal ini banyak di alami ramai kan? rupanya nak kang botol berbuah,, bukan je perlu letak baja. Ini yang perlu anda lakukan

Untuk hasil yang baik, sediakan junjung untuk pokok kacang botor memanjat. Ia memberi ruang kepada pokok untuk menjalar dan mudah untuka diselenggara. Tambahan, bila ada junjungan ni masalah serangga dan penyakit mudah dikawal dengan mudah. Tamabahan, nak tuai hasil pun senang

Sebaiknya, pokok diberi baja organi setiap hari. Tak susah pun nak buat baja organik sendiri. Resepi seperti di bawah. Baja organik diberi settiap hari tak undang masalah kepada tanaman.

Bahan-bahan baja organik:
1 Bahagian sisa dapur (kulit bawang, buah-buahan yang rosak, batang asyur dan sebagainya)
1 bahagian gula merah

Cara-cara:
Campurkan semu dan perap di dalam bekas kedap udara selama sebulan

Bancuhan baja:
1 bahagian baja organik di bancuh bersama 10 bahagian air. Sesuai dibuat siraman atau semburan

Kurang kepadatan daun adalah salah satu cara memastikan pokok kacang botor cepat mengelurakan hasil. Ini kerana, baja yang dibekalkan memberi fokus kepada penghasilan kacang. Selain itu juga, cantas tunas dan dahan baru yang tumbuh pada bahagian batang utama

Berikut adalah 10 jenis serangga perosak dan pemusnah yang digeruni pekebun-pekebun tak kira lah skala kecil mahupun besar. Bukan mudah untuk mengatasi serangga tersebut. Dah sembur racun hari-hari pun tetap ada serangan serangga. Sebab itu, kebanyakan peladang menggunakan racun yang sangat kuat untuk mengawal serangga bagi memastikan hasil tanaman yang diperlukan untuk pasaran mencukupi

Kumbang
Belalang
Kupu-kupu
Ulat Bulu
Siput
Lintah Bulan
Serangga jenis menghisap (Pembawa virus dan penyakit) Aphis @ Aphid @ kutu Daun
Koya Pianggang
Teritip (Scaler)
Kulat Putih

Namun, penggunaan racun serangga berasaskan bahan kimia dalam tempoh panjang memberi kesan kepada manusia, termasuk masalah kulit dan kemusnahan alam sekitar. Justeru, kini ramai yang beralih menggunakan bahan organik. Terdapat cara mudah, murah dan selamat menghasilkan racun serangga organik yang boleh dihasilkan sendiri di rumah.

1 liter air
1 sudu besar minyak masak / minyak sayur
1 sudu besar sabun basuh
4-6 Ulas bawang putih (ditumbuk)

Cara-cara:

1) Masukkan minyak masak atau minyak sayur dan sabun ke dalam 1 liter air.
2) Tumbuk 4 hingga 6 ulas bawang putih dan masukkan ke dalam larutan tadi, kacau dan tapiskan

1. Untuk penyemburan, campurkan 1 bahagian larutan stok dengan 4 bahagian air. Bagi serangan serangga jenis mengunyah, campurkan 2-3 biji cili api yang telah di tumbuk atau dihancurkan ke dalam bancuhan semburan. Manakala serangan serangga jenis menghisap, anda perlu campurkan beberapa titis minyak listari (essential oil) atau halia (ditumbuk) atau serbuk kunyit. Bahan ini adalah campuran yang sering digunakan untuk penggemar herba dalam kuantiti yang sedikit.

2. Bagi yang berskala besar, boleh campurkan ekstrak bawang, tapis dan campurkan air sebanyak 1 liter. Kemudian sembur pada pokok dan sesuai untuk mengawal penyakit reput antraknos.

Untuk masalah atau penyakit lain:

1. Mengawal masalah lecuh
Campuran minyak kayu putih (Tea Tree Mixture)-untuk mengawal penyakit lecuh. Campur 5 ml minyak kayu putih ke dalam 10-20 liter air. Gunakan dengan cara basahkan tanah di sekeliling pokok (Soil Drenching).

2. Mengawal kulapuk
Ekstrak halia-untuk mengawal penyakit kulapuk. Kisar 20 gm halia dalam 1 liter air. Tapis dan sembur 3 kali seminggu.

3. Mengawal kutu
Ekstrak daun Neem (semambu)-untuk mengawal vektor seperti kutu daun, teritip dan lalat putih. Campurkan 2 kg daun Neem yang sudah di tumbuk lumat bersama dengan 30g sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

4. Mengawa teritip dan lalat putih
Ekstrak bawang putih-untuk kawalan vektor seperti kutu daun dan teritip serta lalat putih. Campurkan 100 gm bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1 :200.


Dengan Modal Bawah RM10, Lelaki Ini Tunjukkan Cara Baiki Kipas Perlahan Ke Kelajuan Asal

Ketika musim panas, kalau boleh semua kipas kita nak buka. Tetapi yang menjadi masalah adalah apabila kipas yang ada sudah tidak berfungsi seperti ketika baru dibeli. Walaupun sudah dibuka pada kelajuan maksimum, kipas masih lagi terasa seperti tiupan angin yang tidak bermaya. Jadi buat apa buka kipas kan? Membazir elektik saja.

Alat yang perlu dibeli:
1. Pemuat atau Kapasitor –  RM4
2. Solder timah – RM2.10

Langkah-langkahnya:

1. Pertama sekali, buka ‘sangkar’ kipas dan buka skru penutup kepala kipas sehingga terbuka penutup depan tersebut.

2. Kemudian, tanggalkan telinga iaitu penutup pada bahagian atas dimana berfungsi untuk membolehkan kipas berpusing. Kipas seperti ini kebiasaanya boleh dicabut terus tetapi ada juga jenis yang kena buka skru di dalamnya.

3. Selepas itu, buka penutup motor dan anda boleh nampak kotak hitam (kapasitor).

4. Kemudian, lihat kapasitor anda, macam Kapasitor pada kipas saya value 1.5 uF (micro-farad). Beli di kedai hardware mengikut value tersebut atau beli value lebih sedikit tetapi jangan terlalu tinggi kerana motor kipas boleh rosak dalam jangka masa panjang.

5. Beli ikut value tu ATAU untuk kipas yang lama, boleh beli value lebih sikit. Saya beli 2.0uF. Jangan beli lebih banyak kerana motor boleh rosak untuk jangka masa yang panjang. Harga benda ni RM4.

6. Memandangkan benda tu sudah ada di luar, saya terus potong dan solder dgn kapasitor baru.

7. Gunakan tape plastik hitam untuk wayar tersebut. Solder dengan timah beli di kedai eco RM2.

8. Siap semua skru semula seperti asal.

SIAP! Lepas ini tiada lagi hari panas yang mengganggu prestasi. Selamat mencuba semua.

Langsir merupakan salah satu menyeri ruang yang dapat yang amat penting. Selagi tiada langsir yang digantung, ruang kelihatan seperti masih belum siap. Selain itu langsir juga memainkan peranan untuk mengubah “mood” sesebuah ruang, bergantung pada kegunaan.

Salah satu fungsi utama langsir juga termasuklah sebagai penghadang bagi memberi lebih privasi kepada pemilik.

Cara-cara untuk anda maintai dan sentiasa pastikan langsir sentiasa nampak baru tanpa perlu membeli langsir yang baru adalah :

Roller cat. Peralatan ini digunakan apabila kita ingin mengecat dinding. Tidak kira dinding rumah, kedai, pondok, atau apa-apa sahaja yang ada dinding. Tapi untuk membeli roller cat, juga perlu pandai dan mahir. Apakah dia? Mengetahui cara memilih roller cat terbaik untuk kerja itu boleh menjimatkan banyak masa anda. Jenis pekerjaan yang anda rancang untuk dicapai sangat mempengaruhi pilihan roller cat anda. Roller cat boleh didapati dalam beberapa saiz dan bentuk agar sesuai dengan pelbagai permukaan. Jadi, bagaimana anda membuat keputusan? Pilih saiz roller cat yang sesuai untuk luas permukaan yang akan dicat.

Roller cat berkisar dari saiz kecil hingga 12 inci dan lebih besar. Roller kecil sesuai untuk kerja kecil seperti mengecat pintu. Gunakan roller 9 inci untuk mengecat siling atau dinding. Lebih besar saiz roller, lebih cepat dan lebih mudah tugas anda.

Pertimbangkan jenis span semasa memilih saiz roller. Span roller dibina daripada bahan gentian semula jadi sintetik. Terdapat banyak saiz dan panjang yang tersedia. Padankan saiz dengan kawasan yang hendak dicat. Secara umum, semakin lebar span roller, semakin banyak cat yang boleh diserap.

Sebagai contoh untuk panduan bagi anda yang ingin membeli roller cat,

Jadi, itu sahaja cara dan ilmu untuk anda yang ingin membeli roller cat. Anda juga boleh bertanya kepada pekerja kedai yang pakai terhadap perkara ini sekiranya anda tidak tahu ingin membelinya.

Pernah atau tidak anda melihat seluruh ruang dalam bilik air yang serba lengkap bertemakan warna putih seperti ini? Memang jarang-jarang kan dapat kita lihat dekorasi ruang dalaman bilik air yang seperti ini.

Tidak dinafikan, memang tidak ramai yang mahu dan memilih warna putih ini sebagai pilihan untuk dekorasi ruang dalaman bilik air. Ini kerana, ramai yang beranggapan warna putih ini mempunyai sifat yang mudah kotor dan sebagainya.

Tetapi tahukah anda, sebenarnya dengan pemilihan warna putih untuk dekorasi ruang dalaman bilik air anda boleh membuatkan kamar mandian anda tampak lebih menarik?

Bukan sekadar itu sahaja, ruang dalaman bilik air anda juga kelihatan begitu estetik, unik dan lain dari yang lain. Setuju tak?

Jika anda sedang merancang untuk melakukan renovasi ruang bilik air anda menjadi seperti ini, anda boleh sahaja mencari atau membeli barang kelengkapan yang baru secara dalam talian menerusi aplikasi Shopee.


DIY Pembahagi Ruang Dari “U” PVC, Modal Tak Sampai RM 1K. Layout rumah sekarang jenis open konsep. Dari ruang tamu, terus nampak dapur. Ia bertujuan memberi impak visual ruang yang luas dan besar. Ruang jenis terbuka ni banyak kelebihan sebeanrnya. Antaranya ruang tamu dan dapur kelihatan lebih luas, menggalakkan kawasan dapur sentia bersih, memudahkan interaksi, memudahkan pemantauan anak ketika si ibu di dapaur dan sebagainya.

Namun, bagi masyarakat melayu ia sesuatu yang kurang praktikal. Ini kerang ruang dapur menjadi kurang privasi dan aroma masakan lebih mudah terbebas dan menyerap keseluruh ruang kediaman.

Ia bukan sahaja mudah untuk DIY, kos pembinaan juga murah. Hasilnya, terbina ruang pembahagi yang versatil dan moden. Walaupun masih terdapat ruang polos, ia memberi semi privasi dan secara tidak langsung membezakan jenis penggunaan sesuatu ruang.

Guna 2×4 UPVC pipe. Kegunaan asal paip ni adalah untuk hydroponic (beli yang belum ditebuk lubang). Nak bagi cantik lagi divider ni, kita wrap dengan wall sticker.
Kos barang untuk siapkan 20 batang column divider ni dalam RM966.

RM 640
– 60 meter UPVC Pipe, jointer dan end cap (saya beli cash n carry dari MYC Hydroponic Farm di Bandar Rimbayu. Dalam shopee ada juga dijual. Search ‘hydroponic tube’ dan beli tube yang belum dilubangkan).

RM 208
– 30 meter wallpaper/wall sticker (saya beli dari shopee). Wall sticker ada lebih dalam 10 meter lagi sebab plan asal nak wrap column tu end to end. Tapi cantik plak bila atas warna lain dan bawah warna lain😁.
Selebihnya kos untuk tools; drill bit, glue, xbond, etc.

Bahan-bahan:

2×4 UPVC 2 meter
2×4 UPVC 1 meter
Extension jointer/socket
End cap

1. 1/3 end cap tu perlu dipotong.
2. Tebuk lubang pada floor tile guna tile/glass bit dan juga lubang pada bahagian atas guna masonry bit.
3. Masukkan wallplug.
4. Lekatkan end cap pada permukaan lantai dan beam/siling guna xtraseal xbond.
5. Skrukan end cap tersebut.
6. Letak pvc glue pada both end cap.
7. Then slot in column divider tu dalam end cap.
8. Pasangkan semula 1/3 endcap yang telah dipotong tadi pada tempatnya menggunakan pvc glue.
9. Tambahan paku rivet boleh digunakan bagi mengukuhkan lagi sambungan atas dan bawah column divider.
10. Kemasan akhir, letak silicone pada gap yang ada antara end cap dan lantai/beam.
Jadilah dapat siapkan column divider macam ni daripada tukang amatur yang tak bertauliah..hehe
Sila ambil maklum bahawa material jenis ini tidaklah sekukuh solid wood tapi ianya tetap serve its purpose as space divider. Berpada dengan kos barang dan statusnya sebagai ‘divider bajet’.

Paip dah siap sambung dan wrap column dengan wall sticker
Sebelum pasang
End cap yang telah dilekatkan pada permukaan lantai
End cap pada beam
Dah siap pasang end cap atas dan bawah, then boleh slot in the upvc pipe
Letak semula 1/3 end cap yang telah dipotong tadi pada tempatnya

Dapur kemas tersusn macam dapur dekat showroom sudah pastinya menjadi idaman semua wanita. Di dapurlah ruang yang paling banyak kaum hawa mengabiskan masa. Jika dapur rumah tak cantik dan tak kemas mood  nak masak pun tak ada.

Bila dapur yang cantik dan tersusun sudah pastinya bila nak cari barang dan sebagainya memudahkan kerja anda. Kalau ada tetamu yang masuk ke ruang dapur anda pun tak la malu sangat tengok dapur anda berselerak dan berserabut.

Tip nak dapur cantik dan kemas? Mudah sahaja, Setiap kali lepas masak dan menggunakan ruang dapur pastikan kemas balik dan pastikan lantai dapur di mop setiap hari. Kalau ambil barang dalam almari mahu pun laci pastikan susun kembali.

Jangan tinggal pinggan,mangkuk, cawan selepas makan di dalam sinki. Pastikan sentiasa bersih dan kering sinki dapur anda.

Kain lap tangan mahupun kain lap meja mestilah di basuh setiap seminggu. Kerap ganti kalau sebelum seminggu anda sudah nampak terlalu kotor, tidak perlu tunggu sehingga seminggu baru nak tukar.

Peredaran masa berlalu, bukan sahaja teknologi yang mengalami revolusi, begitu juga tanaman seperti bunga kertas. Bunga kertas antara tanaman yang paling tak cerewet dan tak kedekut bunga. Di pasaran, terdapat pelbagai bentuk dan tekstur bunga kertas yang menjadi buruan. Namun, harganya boleh tahan mahal. Boleh mencecah harga ratusan ringgit walau hanya untuk saiz anak pokok.

Cara mudah dan murah, Impiana galakkan untuk anda membeli keratan batang. Walupun agak risiko pokok tak menjadi, tapi ia adalah kaedah terbaik untuk pembiakkan bunga kertas. Berikut, IMPIANA senaraikan jenis-jenis bunga kertas yang unik boleh di beli dari “trusted seller” di Shopee

Kebanyakkan kebakaran yang berlaku adalah disebabkan kecuaian dan kejahilan manusia sendiri. Walaupun perkara ini tidak boleh dijangka, tetapi kita sebagai penghuni perlu peka dan tidak lalai dalam memastikan keselamatan di rumah. Risiko kemalangan boleh dielak sekiranya kita mengamalkan langkah-langkah mencegah kebakaran ini :

1. Biasakan tutup suis elektrik sesudah menggunakannya
Sekiranya anda tidak mematikan suiz elektrik setelah menggunakkannya ia boleh menyebabkan kebakaran. Sebagai contoh sikap leka ini berlaku setelah anda menggunakan seterika tanpa menutup suis.

2. Elak menggunakan ‘heater’ untuk memasak air
Tahukah anda heater sebenarnya tidak sesuai digunakan untuk jangka masa yang lama. Hal ini kerana, bahan kimia yang terdapat pada permukaan heater mula terhakis setiap kali anda menggunakannya.

3. Hindari menggunakan soket tambahan
Ramai yang menggunakan soket tambahan kerana ia memudahkan kerja dan dapat dibeli dengan harga yang murah. Keburukan yang terdapat pada soket tambahan ialah ia tidak dapat menampung arus elektrik yang tinggi. Justeru, apabila penggunaan elektrik terlalu tinggi, soket tersebut akan cair dan menyebabkan litar pintas. Secara tidak lansung akan menghasilkan api.

4. Simpan mancis/pemetik api di tempat yang selamat
Anda perlu menyimpan mancis dan pemetik api dari anak-anak kecil anda. Sebagai ibu bapa anda harus awasi dan didik mereka akan bahayanya bermain dengan api.

5. Luangkan masa untuk hadir ceramah/latihan mencegah kebakaran
Tahukan anda ilmu tentang mencegah kebakaran ini amat penting dalam kehidupan harian anda. Ia mampu melatih anda supaya tidak cemas dan tahu untuk bertindak sekiranya berlaku kebakaran.

6. Gunakan alatan elektrik yang mempunyai pelekat SIRIM
Barangan yang menggunakan label SIRIM atau tanda pegesahan adalah disahkan di bawah Skim Pensijilan Produk SIRIM, yang menyediakan jaminan bebas kepada pengguna bahawa produk itu mematuhi standard khusus dan selamat digunakan.

7. Pasang alat pengesan asap
Alat pengesan asap sangat efiesen dalam memberi amaran awal jika berlaku kebakarn terutama semasa penghuni rumah sedang tidur. Banyak kes yang berlaku penghuni rumah tidak dapat lari keluar bila api sudah marak besar dan menutup jalan keluar.

8. Sediakan pamadam api
Setiap kediaman harus mempunyai alat pemadam api ini dan letakkan ia ditempat kursus seperti berhapiran dengan dapur atau bilik tidur.

9. Periksa salur LPG gas
Setiap enam bulan sekali, pastikan anda cek salur gas dapur anda. Lap dengan air sabun dan lihat kawasan yang keluar buih. Jika terdapat buih anda perlu menukar salur gas yang baharu.

10. Dapatkan bantuan daripada pihak yang lebih arif
Dapatkan bantuan daripada yang pakar untuk melakukan kerja-kerja yang melibatkan eletrik di kediaman anda.


Karakter Superhero Kalau Kena Gayanya Mampu Jadikan Kediaman Anda Tampil Lebih Ohsem

Bagaikan satu kejutan, fantasi kisah adi wira atau kisah jejaka penggoda dalam komik terkenal dunia dilampiaskan pada dekorasi kediaman pula. Umpama budaya pop yang semakin rancak berputar daru dunia komik ke layar lebar. Kini meneroka pula dunia dekorasi buat tuan rumah yang menghargai seni dan juga fantasi.

Kegilaan dekorasi seumpama ini sebenarnya agak lama berputik sekitar era 90an lagi. Kebebasan pereka menghasilkan perabot di loar kotak sememangnya menjadi satu berita baik buat penggemarnya . Apatah lagi mereka yang mahukan sesuatu yang berbeza. Bagi anak bujang misalnya atau pejabat seni reka, ilham ini merupakan satu identiti yang cukup berani.
Jika dahulu pop art banyak diadaptasi pada perabot moden yang ringkas. Hanya menyerlahkan hasil karya pereka dan warna-warna terang inilah yang memberi perisa kepada tata hias ruang. Kini tidak lagi kerana ada juga yang mula berani menerjah dekorasi klasik. Berbalas dengan kemasan lembut seumpama ini ibarat sebuah karya luar biasa dan ada yang mengatakan ia kerja gila. Ibarat pertembungan antara baru dan lama dalam selera seni yang mencabar diri, lari daripada kebiasaannya. Jadi perabot klasik lama ibu anda jangan dibuang. Baiki dan berikan nafas baru kerana ada di antara bingkai perabot lama ini sudah payah untuk kita jumpai malah tahan lama.

Karakternya terlalu kuat. Pilihlah antara ruang makan atau ruang tamu yang mahu dijamu dengan persembahan seumpama ini. Terlalu banyak juga buat kita sakit mata. Mana satu yang hendak dituju sedangkan ruang yang ada tidaklah seluas mana. Begitu tema dan karakternya.  Visual dan karakter adalah satu penceritaan. Jangan sampai tersasar ceritanya dan berkecamuk pula kita yang melihatnya. Kepada si anak bujang, ini adalah tema menarik untuk dicuba. Simple-simple je di IMPIANA.

Konsep moden , ringkas, bebas warna, padu dan selesa. Pereka selalunya memastikan ruang dihias dengan konsep seumpama ini dengan pilihan perabot yang cukup selesa tetapi ringkas dan menggunakan aksesori yang minima. Kelabu, hitam, putih, biru samar antara pilihan warna yang dipilih oleh pereka untuk menghias ruang ala moden yang lebih mementingkan keselesaan dan pembuatan berteknologi tinggi. Malah terdapat banyak konsep klasik diubah menjadi moden  dan lebih ringkas sesuai dengan cita rasa sezaman.

Namun bukan semua di kalangan kita yang puas dengan tata hias minimal, kelam dan kusam. Masih ada juga yang menjadikan ruang kekal glamor biar pun kediamannya dihias dengan konsep moden. Bagaimana boleh kita menukar gaya hias yang begitu hambar dan ringkas menjadi meriah dan glamour? Tidak perlu warna , masih mengekalkan identiti bebas warna dan ringkas. Elemen bergemerlapan , berkilau mampu menarik hati dan pandangan ramai.

Elemen kristal, cermin, perak atau besi tahan karat boleh disuai padankan dengan rona kelabu atau putih sememangnya mampu menyerlahkan elemen harmoni. Malah ruang masih nampak menarik, eksklusif tetapi ada nilai glamor dan menggoda pandangan. Aksesori seperti lampu meja, mangkuk hias atau cermin muka bingkai perak sememangnya harmoni dan menyerlahkan suasana moden.  Simple-simple je di IMPIANA.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

Bukan lampu sebarang lampu,

Buat penyeri ruang mahligai,

Bukan tumpu mata tertumpu,

Kilauan cemerlang rekaan pelbagai.

Umpama sang maharani dengan barang kemasnya. Menggoda mata sejuta tetamu yang bertandang. Setiap kristal yang dipadankan dengan emas bergemerlapan. Menjadi kemegahan sepanjang zaman. Begitulah chandelier yang menjadi tarikan utama pada siling apatah lagi ruang. Terdapat dalam perlbagai saiz dn reka bentuk. Daripada emas ke perak, biasan cahaya yang terpantul melalui kristal menjadikan suasana kediaman begitu elegan dan luar biasa hebatnya. Umpama si penggoda yang duduk ayu di ruang tamu mu.

Perubahan chandelier daripada era ke era sememangnya cukup lama. Bayangkan daripada era belum wujudnya tenaga elektrik sehingga kini. Pereka sudah pasti banyak bermain dengan inspirasi persekitaran dan ilham memalui seni, fesyen, seni bina dan sebagainya. Mereka bentuk chandelier bersama kristalnya dan kerangka besi yang membentuk karakter lampu.
Jika dahulu kita kagum dengan chandelier yang bergayutan dengan kristal, aksesori emas. malah dengan rekaan bersaiz raksasa, labih mencecah lantai, daripada bulat sehingga  yang bertingkat labuh. Pendek kata segala kemewahan yang ada itu mahu dipamerkan pada chandelier agar kekagumannya menjadi tumpuan di ruang utama. Jangan sampai tersalah letak. Ada chandelier boleh ditempatkan dit engah ruang utam, ada pula yang lebih sesuai ditempatkan di sudut tangga atau sudut khas untuk chandelier ini supaya ruang nampak lebih hidup

Dalam pada itu, anda juga perlu bijak memilih kerana kristal yang berkualiti sellalunya didatangkan dari Eropah seperti Sepanyol dan Itali. Kualiti yang luar biasa malah tahan lama zaman berzaman. Kini tuan rumah lebih bertuah. Rekaan lampu candalier lebih berani dan pelbagai. Daripada yang lebat dengan kristal kepada yang mempunyai elemen lain seperti pengaruh Sepanyol,Moden, Minimal, Amerika Latin dan penggunaan kristal juga dilihat sudah tidak keterlaluan. Kata orang ia juga nampak menepati selera tuan rumah muda dan tidak berlebihan. Jadi pilihlah rekaan yang terbaik untuk mu dan serasi pula dengan kediamanmu. Simple-simple aja di IMPIANA.


15 khasiat Ketumpang Air/ Sirih Cina, Merawat Buah Pinggang, Bisul, Jerawat dan Iritasi Kulit

Ketumpang air atau sirih cina merupakan tanaman herba kaya khasiat. Namun, ramai beranggapan tanaman ini adalah rumpai liar kerana ia tumbuh di celah-celah tanaman lain. Hakikatnya, tanaman herba ini mempunyia kandungan asid amino, lysine, leucine dan isoleucine yang tinggin dan pelbagai lagi. Antara penyakit yang berupaya di rawat dengan menjadikan ketumpang air ini sebagai ramuan adalah seperti:

1- Merawat Gout
2- Penawar sakit sendi dan perut
3- Jus perahannya mampu mengelakkan jangkitan pada mata
4- Mengubati dan meredakan cirit-birit
5- Meredakan batuk
6- Meredakan Demam (Ramas Dengan Sedikit air dan sapukan dikepala)
7- Merawat Buasir
8- Melegakan selsema
9- Merawat jangkitan pada pundi kencing
10- Merawat Kayap
11- Alternatif kepada ubatan darah tinggi
12- Merawat kencing manis

Cara penggunaan untuk merawat sakit kepala ketika demam                                                                                Sediakan 15 helai daun ketumpang air dan dicuci bersih. Kemudian tumbuk sehingga lumat. Tempelkan ramuan tersebut pada bahagian dahi pengidap. Cara lain adalah dengan merebus 2 pohon ketumpang air yang telah di bersihkan Bersama 300ml air. Saiz pokok yang sesuai antara 7-10cm tinggi. Apabila air rebusan tersisa 1 gelas, tutup api dan biarkan ia dingin seketika sebelum ditapis dan minum. Amalakan minuman ini sehari 2 kali sehingga pulih

Merawat bisul, jerawat dan iritasi kulit
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari.

Sakit perut
Sediakan beberapa rumpun pokok ketumpang dan dicuci bersih. Kemudian tumbukkan sehingga lumat dan sediakan sehelai kain untuk perahan. Minum air perahan tersebut

Mengubatai luka bakar atau melecur
Sediakan beberapa rumpun pokok secukupnya bergantung kepada keperluan saiz luka. Bersihkan dan tumbuk sehingga lumat. Tempelkan bahan yang telah dilumatkan tadi pada permukaan luka dan tutup dengan kain. Biarkan tempelan luka sepenuhnya. Dan ulang beberapa kali sehingga luka betul-betul baik

Merawat buah pinggang
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari. Buat ramuan baru setiap kali melakukan pengobatan.

Selain itu juga, anda boleh hasilkan beberapa resepi menarik untuk mendapatkan khasiat baik dari daun ketumpang air seperti tumis air, goreng belacan. Rasanya enak seperti kangkung. Atau jadikan ia sebagai ulam. Jadi, lepas ni kalua Nampak tanaman ini tumbuh liar di dalam pasu atau batas tanaman, jangan di buang. Sebaiknya, tanam tanaman ini kerana ia amat mudah untuk dibiakkan

Sumber: https://mitalom.com

Sabut kelapa merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa atau lebih dikenali sebagai coco hust sering digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik.  Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik  membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Jambatan Terapung memainkan peranan penting dalam pembentukan kolektif Aqua Alta, yang telah menjadi kajian oleh Arkitek Colectivo Aqua Alta.

Banjir kerap berlaku di Sungai Paraguay, tetapi pada bulan Julai 2014 dan Disember 2015, ketinggian sungai masing-masing mencapai 7,38 m dan 7,73 m (ketinggian sungai tertinggi dalam sejarah adalah 9,00 m dan paras banjir kritikal adalah 5,50 m), lebih dari 4 meter di atas tahap di mana banyak orang tinggal di sepanjang tebing Sungai Paraguay. Majoriti mangsa ini berada di bandar Asunción dan sekitarnya.

Kini, pemasangan di MUSA – Museu da Amazonia (Muzium Amazon) di Manaus mengembalikan kerja yang dilakukan pada tahun 2014 dan 2015 sebagai cogan kata. Walaupun bandar terapung di Manaus memainkan peranan penting dalam budaya dan ekonomi dalam kehidupan bandar sejak kebelakangan ini, kita secara beransur-ansur menjauhkan diri dari ciri khas kota Amazon ini kerana penduduknya semakin jauh ke hutan.

Pada tahun 2021, sungai Rio Negro mencapai ketinggian 30.02m, yang merupakan banjir tertinggi yang pernah dicatat dalam sejarah Manaus. Fenomena ini berlaku berulang kali dan lebih intensif di bandar-bandar lain di Amazon dan mendorong kita untuk mencari penyelesaian teknologi untuk mengurangkan kemungkinan kesan negatif. Sebagai arkitek, bagaimana kita dapat memberi sumbangan agar kota-kota Amazon tidak menjadi mangsa industri banjir dan dapat menampilkan seni bina yang bertindak balas terhadap sifat perairan bermusim? Jambatan itu, yang dibina dengan sisa dari Kawasan Industri Manaus, adalah karya seni dan manifesto.

Pada mulanya, karya seni fungsionalis ini berbeza dengan pemandangan semula jadi tasik yang indah, tetapi kemudian, pada peringkat kedua pemasangan, ia akan berinteraksi dengan aliran tercemar di tengah Hutan Simpan Adolpho Ducke.

Masih percaya pada jambatan, tetapi kami juga percaya bahawa masalah struktur masyarakat, dan negara, dapat diatasi dengan projek-projek yang menampilkan penyelesaian konkrit dan tahan lama. Kami percaya bahawa kerana kekurangan infrastruktur asas, arkitek dan profesional lain mesti terlibat dan terlibat dalam amalan yang lebih berkesan dengan bekerjasama, dan bekerjasama dengan seluruh komuniti, untuk membuktikan bahawa walaupun kekurangan sumber kewangan, adalah mungkin untuk melaksanakan projek itu nampak mustahil.

Kumpulan NAMA (Núcleo Arquitetura Moderna na Amazônia) mempersembahkan “Floating Bridges” di MUSA dan menawarkan pengunjung refleksi mengenai keperluan untuk terus meneliti seni bina terapung di Amazon dan juga untuk mengurangkan perbelanjaan awam dalam keadaan darurat – yang berlaku secara berkala kerana banjir bermusim  di sungai ini.

Kredit: Colectivo Aqua Alta

Lokasi: Manaus, Brazil

Tak semestinya, setiap kali Sahabat LAMAN hendak bercucuk tanam dengan menggunkan pasu, Anda perlu menyediakan atau membeli medium tanaman baru. Apa kata kita guna semula medium pemasuan yang telah digunakan. Tapi, untuk menggunakan semula medium pemasuan terutamanya dari bekas atau pasu yang tanaman nya telah mati akibat penyakit, ada beberapa perkara yang perlu anda ambil berat dan teliti. Ia bertujuan memberi nutrisi secukupnya dan mengelak sebarang penyakit kepada tanaman yang bakal ditanam dengan menggunkan medium tersebut.

Cara untuk elak dan kurangkan risiko menggunakan semula medium pemasuan

Untuk elak tanaman anda menjadi mangsa atau terdedah kepada ancaman daripada medium pemasuan yang digunakan semula, ini yang perlu anda lakukan:

1. Jangan guna medium pemasuan dari tanaman yang diserang penyakit
Memang tanaman di dalam pasu tersebut telah mati dan dibuang. Namun, pathogen yang menyerang atau menyebabkan kematian tanaman tersebut mungkin berada di dalam medium pemasuan. Jika anda gunakan untuk tanaman yang lain, ia bakal menyebabkan tumbuhan tersebut menerima nasib yang sama

2. Stril medium sebelum diguna semula
Tanah yang terdapat di dalam pasu sama ada mempunyai tanaman ataupun tidak terdedah kepada kehadiran bendasing seperti biji benih rumpai yang dibawa angin. Selain itu juga, permukaannya yang terdedah mengundang kehadiran phatogen dan serangga tanpa kita sidar.

Untuk membasmi atau memusnahkan elemen perosak tersebut, bakar medium pemasuan anda. Caranya adalah dengan mendedahkan ia kepada terik mentari. Apa yang perlu anda lakukan adalah dengan mengisakan medium pemasuan yang hendak digunakan semula kedalam satu plastik berwarna hitam. Renjiskan sedikit air untuk membentuk kelambapan supaya ketika terdedah keapda mata hari, wap yang panas dapat menstrilkan medium. Letakkan medium tersebut di kawasan yang terdedah kepada terik matahari sekurang-kurangnya seminggu. Ia berupaya memusnahkan biji benih rumpai dan serangga yang terdapat di dalam medium tanaman

Tip: Untuk pastikan medium pemasuan yang diguna semula betul-betul bebas dari elemen perosak dan pemusnah, bakar dengan menggunakan kepanasan cahaya matahari sahaja tidak mencukupi. Apa kata anda bakar di dalam oven atau microwave. Menurut Laura Pottorff dari Colorado State University Cooperative Extension Horticulturist and Plant Pathologist menyarankan penggunaan peringkat suhu untuk menstril medium pemasuan adalah pada 180 hingga 200 darjah F untuk tempoh paling tidak setengah jam.

3. Pembajaan
Medium pemasuan yang telah digunakan akan kekurangan nutrisi disebabkan telah digunakan oleh tanaman terdahulu. Untuk membaik pulih medium pemasuan yang telah kekurangan nutrisi, anda perlu merawat dengan beberapa jenis baja iaitu dari jenis cecair dan biji (slow-release)

Baja cecair membekalkan dan membaik pulih medium tanaman yang telah disetril dengan menyediakan keperluan nutrisi yang diperlukan tanaman secara segera. manakala baja biji atau slow-release membebaskan keperluan nutrisi kepada tanaman secara berperingkat untuk satu tempoh yang lama. Namun, baja cecir perlu dibekalkan kepada tanaman setiap 2 minggu sekali

4. Campurkan dengan medium baru
Medium pemasuan yang telah digunakan kebiasaanya akan menjadi keras atau padat. Untuk mengembalikan keupayaan saliran, pengudaraan dan kesuburan medium pemasuan yang lama, campurkan 1 bahagian medium lama yang telah dirawat dan 1 bahagian tanah baru. Gaulkan sehingga rata sebelum digunakan.

5. Siram dengan air hujan
Perasan tak, pada permukaan medium pemasuan yang telah digunakan terdapat satu lapisan putih yang mengeras? Ia merupakan lapisan garam yang mengganggu tumbesaran tanaman. Ia akan menyebabkan tanaman terbantut dan tidak menerima nutrisi yang diperlukan secukupnya.

Untuk membersihkan kandungan garam yang terdapat pada medium pemasuan anda, siramkan ia dengan air hujan berkali-kalai sehingga kandungan garam tersebut hilang. Air hujan mengandungi garam yang sangat minima jika dibandingkan dengan air paip. Selain itu juga, anda boleh buah lapisan garam yang dikesan dan campurkan medium pemasuan tersebut denagn 50% tanah baru


Cara Betul Baja Indoor Plant Kalau Nak Pokok Sentiasa Sihat Dan Cantik

Indoor plant atau tanaman di dalam rumah memberi suasana yang segar sekaligus menjadi pelengkap dekorasi. Namun, memandangkan wadahnya merupakan sebiji pasu, aliran nutrisi kepada tanaman amat terbatas

Walaupun ianya hanya tanaman hiasan, ia tetap peru dibajai apabila tiba masanya. Hal ini dapat memastikan tanaman indoor anda hidup sihat dan tumbesarannya optimum.

Tetapi, nak beri baja pada indoor plant ni bukan boleh sebarangan. Khuatir ia memberi impak kepada isi rumah pula. Oleh itu, fahami cara betul membaja indoor plant

Tidak semua baja dicipta menggunakan formula dan mempunyai kegunaan yang sama walaupun dari jenis yang sama. Namun, ramai yang menggunakan baja akhirnya menyebabkan tanaman mereka mati

Jenis cecair adalah baja yang paling sesuai untuk tanaman indoor. Seperti contoh jenis imulsi ikan. Ini kerana baja cecair lebih mudah dan cepat diserap tanaman

Jika tidak mempunyai baja jenis cecair, gunakan baja biji yang anda anda tetapi sebelumnya larutkan di dalam air. Larutkan sepertiga baja butir bersama 3 liter air. Lakukan pembajaan setiap 2-3 minggu sekali dari bulan Mac hinggaSeptember. Selebihnya adalah tempoh untuk tanaman anda berehat

Penjagaan tanaman indoor sama seperti yang lain. Diperiksa ada tak seranggan perosak, buang bahagian yang layu dan mati dan lain-lain. Tapi ada satu yang paling penting. lihat ada tak akar yang keluar dari bontot pasu. Jika ada, ia menunjukkan tanaman anda memerlukan pasu yg lebih besar atau perlu di pecahkan kepada beberapa bahagian rumpun kecil

Bagi anda yang masih belum mengetahui dan melihat dekorasi hiasan dalaman yang berkonsepkan Nordic Japandi, untuk maklumat anda ia adalah merupakan sebuah konsep kombinasi gaya Scandinavian dan Japanese.

Kebiasaannya, dekorasi yang berkonsepkan Nordic Japandi digemari dan sentiasa menjadi pilihan buat mereka yang gemarkan gaya ringkas. Ini kerana, konsep dekorasi yang minimalis ini membolehkan ruang dalaman kediaman anda tampak lebih kemas dan teratur.

Meski konsep dekorasi ini sering dikaitkan dengan gaya yang serba ringkas, tetapi tahukah anda dekorasi berkonsepkan Nordic Japandi ini mampu membuatkan kediaman anda tampak elegan dan mewah.

Mesti ada di kalangan anda yang tidak percaya dengan hal ini, betul tak? Seperti contoh kediaman menerusi perkongsian beberapa keping foto di bawah kelihatan berkonsepkan Nordic Japandi yang tampak begitu sangat elegan.

Bukan itu sahaja, jika dilihat pemilihan warna dan konsep dekorasi Nordic Japandi yang ditonjolkan ini ia juga amat sesuai untuk dijadikan sebagai konsep pilihan bagi meraikan kemeriahan perayaan Hari Raya Aidilfitri.

Terserlahnya gaya elegan dan mewah di kediaman anda, sudah pasti ianya akan memukau mata para tetamu yang datang ke rumah terbuka anda di sepanjang bulan Syawal yang indah ini.

Foto: Facebook Decor Rumah Cara Kita

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

2 bahan utama yang digunakan iaitu telur dan yogurt punya peranan masing-masing. Umum tahu, telur kaya dengan kalsium dan ia antara nutrien terpenting yang diperlukan dalam tumbesaran tanaman terutamanya dari jenis sayuran dan buah-buahan. Manakala yogurt mempertingkatkan jumlah mikro di dalam tanah.

Bahan:
20 biji telur
ragi 1/4 je
1 Liter yogurt
molasses / gula merah

Cara buat:

1.20 biji telur di masukkn ke dalam bekas dan kacau. Kulitnya jgn buang yer. Tumbuk sampai halus dan masukkan di dalam telur yang telah dikacau.

2.Masukkan molases/gula merah ke dalam bekas berisi telur tadi dan kacau sehingga sebati.

3.Masukkan yogurt 1 L

4.Setelah bancuhan sebati, masukkan 1/4 ragi di dalam bekas tersebut, pastikan ragi dihancurkan dan kacau sehingga sebati

5.Setelah siap.tapai selama 15 hari. Sedia untuk diguna

Perabot lama atau rosak jangan dibuang kerana anda mampu mengubahnya menjadi sesuatu yang baru dan lebih menarik. Seperti lelaki ini, dengan kreativiti dia miliki, perabot yang rosak berubah menjadi perabot baru. Secantik dari gudang malah fungsinya juga telah di ‘upgrade’.

D.I.Y?

Tiga abjad yang semakin popular dengan masyarakat kita sekarang ini. Gedung besar dan kedai serbaneka seperti IKEA, ‘Mr. DIY’, Daiso, Kaison dan sebagainya sudah tidak asing lagi bagi kita. Banyak barangan yang memerlukan kreativi kita untuk memasangnya atau mengubah fungsi asal.

Kadang-kadang, berpusu-pusu orang ke gedung perabot yang mahal tapi hanya sekadar mencuri idea dan ‘window shopping’. Hal ini kerana dengan kenaikan kos barangan, servis dan cukai segala bagai sekarang ini, membuatkan dahi kita terkerut-kerut melihat tanda harga sesetengah barang keperluan bila tiba waktu berbelanja. Alternatif lain harus dicari ialah DIY.

Makeover yang telah dilakukan oleh Encik Salleh Saad sememangnya harus diberi pujian, kerana hasilnya sangat kemas dan menarik. Apa yang dilakukan oleh En Salleh, pada asalnya sofa sulaman rotan yang dimilikinya ini telah rosak kerana kualiti rotan yang reput. Tambahan pula, pemilik membela kucing, dan kucingnya suka mencakar rotan tersebut. Hendak dibuang sayang, jadi pemilik telah membuat ‘ubah wajah’ terhadap sofanya itu.

Bahan-bahan yang telah digunakan adalah papan plywood 9mm, gam kayu, paku kecil, pemegang laci dan syelek warna mahogany.

Ukuran yang tepat telah dibuat mengikut saiz rangka sofa lalu di potong plywood mengikut saiz yang telah diukur.

Pemilik telah membuat penambah suai tiga laci penyimpanan pada bahagian bawah sofa.

Untuk pemasangan, pemilik hanya menggunakan gam kayu dan juga paku kecil.

Akhir sekali, kemasan telah dibuat dengan sapuan syelek bewarna mahogany.

Sumber: Salleh Saad


Pemilik Bina Gazebo Dari Kayu Tiang Eletrik Terpakai. Hasilnya Secantik Ini!

Dengan keluasan lebih 10 ribu kaki persegi, pemilik telah memanfaatkan segenap penjuru rumah dengan baik sekali. Seni bina kontemporari yang diterapkan pada rumah Puan Hayatie telah dipadankan dengan konsep melayu tradisional untuk gazebo yang tersergam indah di halaman kediaman beliau.

Selain mendapat inspirasi dan idea melalui perkongsian di platform kelab dekorasi (Kelab Kaki Deko) di media sosial, Puan Hayatie juga seringkali menjadikan majalah dekorasi sebagai bahan rujukan bagi mendapatkan ilham membina gazebo dua tingkat yang indah ini.

Menurut pemilik lagi, bagi menyiapkan gazebo berukuran 12×12 kaki dan 14×14 kaki ini beliau telah menggunakan kayu balau dan kayu cengal yang juga merupakan kayu terpakai daripada tiang elektrik yang lama. Kreatif sungguh kan! Jom IMPIANA bawakan and menikmati senibina gazebo yang tersergam indah ini dengan lebih dekat lagi.

Kacang tanah adalah tanaman yang boleh dikatakan mudah untuk ditanam. Namun, untuk menghasilkan kacang tanah yang banyak dan berkualiti agak sukar. Sebenanrya ia memerlukan teknik dan tekniknya tidaklah terlalu sudah. Nak tahu macam mana nak tanam kacang tanah denagn teknik yang betul, apa kata kita ikut cara Norainizam Nizam ini.

1. Penyediaan tanah dan  batas
Tanah yang terbaik untuk penanaman kacang tanah ialah dari jenis yang berpasir. Kacang tanah boleh tanam di dalam pasu atau polibeg tetapi lebih mudah untuk diuruskan di atas batas. Ini kerana, tanaman kacang perlu kerap melakukan tambakkan terutamanya pada sulur yang baru kelur. Disamping itu juga, bekas atau batas tanaman kacang tanah perlu bersih dan tidak mempunyai sebarang rumpai untuk mengurangkan masalah kekurangan nutrien yang boleh merencatkan pertumbuhan dan hasil kacang tanah.

2. Penyediaan benih kacang tanah
Benih yang berkualiti boleh diperoleh dari kacang yang segar atau yang baru di tuai. Kupas kulitnya dan ambil biji kacang didalamnya. Sebelum semai biji benih kacang tanah, pastikan batas terhindar dari semut kerana ia merupakan perosak utama biji benih. Semut suka makan kacang tanah. Jika menggunakan kacang tanah yang dibeli dipasaran, ia perlu direndam 2-3 jam. Hanya biji benih yang tenggelam sahaja di ambil untuk semaian. yang terapung bermakna biji kacang tanah tersebut telah rosak

3. Penyediaan lubang tanaman
Sediakan lubang tanaman sedalam 1 1/2 inci dengan jarak 3/4 kaki atau sejengkal setengah bagi setiap lubang. Isi 4-5 biji benih kacang tanah bagi setiap lubang dan timuskan dengan tanah

4. Pembajaan
Sebaiknya gunakan baja organik. Selesai penyedaiaan batas, taburkan baja organik dan biarkan 1 hingga 2 minggu sebelum di semai biji benih. Pembajaan berikutnya boleh dilakukan selepas 30 hari semaian. Selepas 30 hari semai, pokok kacang tanah dah mula bercambah dan telah mencapai ketinggian 4-5 inci. Apabila pokok sudah membesar, cara pembajaan adalah dengan menyelak dan taburkan baja antara pokok. Selepas tabur, siraman perlu dilakukan segera. Pokok kacang tidak memerlukan pembajaan yang kerap.

5. Siraman
Penyiraman bergantung pada keadaan cuaca. Seeloknya 2 kali sehari. Perlu diingat jika medium tanaman yang digunakan berpasir, penyiraman perlu dilakukan lebih banyak ketika musim panas. Ini kerana, medium tanaman jenis pasir lebih cepat menyerap air namun tidak mengekalkan kelembapan dalam tempoh yang lama. Ketika musim panas, siraman yang dilakukan hanya berupaya melembapkan permukaan tanah. Namun, bahagian dalamnya masih kering. Jadi perlu lebih lama menyiram

6. Penggunaan racun serangga
Kacang tanah tidak mempunyai sebarang ancaman serangga perosak utama. Hanya masalah smeut dan tikus yang memakan kacang.

7. Tuaian
Kacang tanah sudah boleh dituai apabila mencapai tempoh 90-100 hari. Petanda kacang tanah anda sudah sedia di tuai juga boleh dilihat apabila daunya yang lebat mula kering dan gugur. Daun dibahagian atas atau pucuk pula kelihatan kekuningan.

Ramai yang mengimpikan untuk memiliki sebuah kediaman yang tenang dan mempunyai privasi optimum. Betul tak? Namun apa kan daya, hiruk pikuk dan kebisingan terutamanya dari jiran berhampiran di tambah pula jalan yang menjadi laluan utama tidak memberi peluang dan kelebihan keapda anda. Tapi, ini tidak bermakna anda perlu melupakan untuk memiliki sebuah kediaman yang kalis bising dan mempunyai privasi buat seisi keluarga. Solusi terbaik adalah dnegan menggunkan elemen-elemn landskap seperti berikut

SOUND BARRIER

Perasan tak ada Kawasan highways tertentu, terutamanya yang berhampiran dengan Kawasan perumahan, pihak tol akan menggunakan tembok tinggi. Ia bukan sahaja untuk tujuan mengawal pemandangan di Kawasan yang diletakkan. Ia juga bertujuan mengurangkan impak bunyi bising dari kenderaan. Anda boleh gunkan konsep yang sama iaitu dengan menggunakan tembok dinding lebih 3 meter, hanya kemasanya sahaja perlu ditukar menjadi sesuati yang lebih cantik seperti penggunaan batu bata atau send stone

PAGAR

Untuk mewujudkan privasi yang optimum pada kediaman anda, jangan guna pagar biasa yang warna hijau tu. Sebaiknya pilih material yang lebih padu seperti konkrit, kayu dan sebagainya untuk hasil yang lebih baik, menarik dan cantik

POKOK DAN TUMBUHAN RENEK

INSTRUMEN ALAMI

Untuk memecah kebinsingan dari kenderaan yang lalu lang atau aktiviti jiran yang kruang menyenangkan, apa kata tambah instrument alami seperti pancuran air. Ia bukan sekadar melenyapkan pencemaran udara yang terdapat dipersekitaran anda malah memberi terapi minda secara tidak langsung

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Ia adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama


Ini Sebab Orang Thailand Dan Indonesia Bagi Kambing dan Ayam Makan Batang Pisang

Terdapat pelbagai jenis dan cara penyediaan makanan alternatif untuk haiwan ternakan seperti kambing, ayam dan itik. Di Thailand dan Indonesia, pemberian makanan alternatif yang dihasilkan dari batang pisang sudah lama diamalkan.

Kenapa batang pisang?

Batang pisang ternyata kaya dengan kandungan glukosa dan selulosa namun rendah kadar lignin. Glukosa adalah salah satu karbohidrat terpenting yang digunakan sebagai sumber tenaga bagi haiwan dan tumbuhan.

Glukosa yang terdapat di dalam batang pisang terhasil daripada proses fotensitesis dan respirasi. Sementara itu, lignin adalah satu bentuk serat yang diperlukan oleh haiwan ternakan untuk membantu pencernaan. Jika jumlah lignin tinggi diberikan, ia akan menyebabkan gangguan pencernaan kepada haiwan ternakan seperti cirit birit.

Selain itu juga, menu batang pisang amat sesuai diberikan kepada haiwan ternakan terutamanya ketika musim panas. kandungan air dan serat yang terdapat di dalam batang pisang mampu mengurangkan pemanasan haba di dalam badan haiwan ternakan.

Namun makanan dari batang pisang ini tidak boleh dimakan secara terus oleh haiwan ternakan kerana ia akan memberi kesan sampingan yang lain. Sebaiknya, hanya seminggu sekali sahaja sajian batang pisang disediakan. Selain di beri terus batang pisang untuk dimakan oleh haiwan ternakan, sebaiknya anda perlu campur beberapa bahan untuk menambahkan khasiatnya.

Cara Penyediaan makanan ternak dari batang pisang

RESEPI 1

Bahan-bahan:
3 Bahagian batang pisang yang telah di racik halus
3.5 bahagian ubi kayu yang telah diracik halus
3.5 bahagian jagung ayam yang halus

Cara: Campurkan kesemua bahan dan digaul rata sebelum diberikan kepada haiwan ternakkan

RESEPI 2

Bahan-bahan:
2 bahagian batang pisang yang telah diracik halus
2 bahagian dedak ayam
3 bahagian jagung halus
1.5 bahagian nasi kering (kebiasaanya nasi kering dihasilkan dari kerak mahupun nasi yang tidak dimakan lagi. Ia dijemur sehingga kering)
1.5 bahagian hampas kacang soya
sedikit gula perang

Cara: Campurkan semua bahan sehingga rata dan diperap 1 minggu di dalam bekas kedap udara. Setelah seminggu, boleh diberiakn kepada ternakkan. Namun anda perlu apstikan, bahan perapan tidak busuk. Jika busuk, ia akan tercemar dan membahayakan haiwan ternakkan

Batu kerikil jadikan laman bajet lebih menarik, paling penting ‘less maintenance.’ Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KERIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali

Daun kunyit kuning dan tak subur, lelaki ini kongsi cara tanam dan perawatannya. Pokok kunyit adalah antara tanaman yang sering menjadi pilihan untuk dijadikan tanaman halaman rumah. Pokok kunyit ini adalah salah satu pokok dapur yang wajib ada dekat rumah. Tak semestinya ada tanah baru boleh tanam pokok kunyit.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah. Tapi nak tanamnya memang cabaran, jika salah cara, habis pokok daun kunyit rosak tapi jika betul pasti merimbun!

Ikuti perkongsian lelaki ini tentang pengalaman tanam pokok daun kunyit. Hasilnya memang menjadi dan subur! Saya juga baru je belajar menanam daun kunyit guna Polly beg ni baru sangat dalam 4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman saya tanam atas tanah yang terdedah matahari,pokok jarak-jarak dan tak rapat tak ada perlindungan. kawasan matahari petang memang terik. Kalau matahari pagi lebih baik dan ia mampu bertahan tapi daun kunyit agak terbakar hujung-hujung tapi masih boleh digunakan.

Pindah dalam polly beg letak tepi rumah, teduh bawah pokok rambutan tempat ni memang sejuk dan matahari pagi daun lebih lebar daun lebih hijau dan saya hanya guna baja urea kalau ada nasi basi saya letak sikit-sikit je kat tanah dia pas tu gembur-gemburkan.

Tanah yang digunakan

Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu kita tak perlu siram selalu sebab tanahnya memang sentiasa lembab dan bila musim hujan dia tak terlalu terendam air dan dia tak akan mampat so akar senang bercambah pokok jadi besar daun pun besar-besar geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yang kita tanam mesti ada salah satunya layu bantut dan mati. Jadi saya korek isinya dan lihat masih cantik keras tak membusuk jadi saya biarkan saja alhamdulillah dah keluar tunas baru.

Jika ada pokok anda yang layu dan mati semua daun potong sahaja batang dia insyaallah dia akan tumbuh semula kalau isinya tak akan membusuk.

Jika isinya membusuk baik buang je. Gemburkan tanah jika tanah dah mengeras eloknya tukar tanah jika tak sesuai

TANAM KUNYIT SKALA BERSAR
Jika kita lihat bagai mana orang tanam kunyit berskala besar berekar-ekar tapi cantik dan subur walaupun terdedah pancaran matahari pada pandangan saya sebab ia rapat dan tanahnya lembab x terlalu kering. Pembajaan yang bagus kerana mereka memang pakar. Tanah bersesuaian, tanah gembur dan perairan yang bagus.

BELAJAR PENGALAMAN SENDIRI TANAM KUNYIT
Puas juga saya cuba cari di YouTube mencari bagaimana menanam kunyit tapi semua menunjukkan cara menanamnya sahaja tapi tidak cara perawatan dan kawasan yang sesuai. Susah sebenarnya mendapatkan ilmu jika tak ada yang ajar, apa yang saya dapat semua dari pengalaman sendiri. Belajar dari kesilapan dan usaha sampai dapat.

Selamat mencuba!

Kredit: Azizi Manap

Betul Ke? Durian Belanda Boleh Menyebabkan Parkinson. Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah ini yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun buah ini direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan buah ini yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/


Musim Tengkujuh Bakal Tiba November Ini, Kini Sudah Tiba Masanya Untuk Ada Mesin Pengering Di Rumah?

Seperti sedia maklum, Jabatan Mateorologi Malaysia (MetMalaysia) telah meramalkan negara bakal mengalami hujan lebat yang berterusan mulai pertengahan November in sehingga penghujung bulan berkenaan.

Maka dengan itu, orang ramai di seluruh negara berkemungkinan bakal berdepan dengan cuaca musim tengkujuh tidak lama lagi dan sekiranya berlaku sudah pasti akan menimbulkan pelbagai masalah kesulitan kepada semua.

Sekiranya berlaku hujan lebat yang berterusan dalam jangka tempoh masa yang panjang, antara masalah yang akan dihadapi orang ramai adalah untuk mengeringkan pakaian setelah dicuci.

Jadi, mungkin kini sudah tiba masanya untuk memiliki mesin pengering pakaian di rumah bagi menangani masalah tersebut.

Bagi anda yang ada masalah kekangan bajet kewangan, untuk maklumat anda sebenarnya ada beberapa mesin pengering pakaian berkualiti tinggi yang dijual dengan harga murah dan berpatutan. Oleh itu, ini beberapa pilihan model mesin pengering pakaian yang telah disediakan oleh IMPIANA.

Toshiba Sense Dry Tumble Dryer (7 kg)

Untuk mesin pengering pakaian jenama Toshiba ini, ia dijual dengan sekitar harga RM850 sehingga RM999 sahaja termasuk dengan caj penghantaran. Dengan harga bajet bawah daripada RM1000, anda boleh memiliki sebuah mesin pengering pakaian yang berjenama dan berkualiti tinggi.

Haier Dryer (7 kg)

Dengan harga serendah RM799, mesin pengering pakaian jenama Haier ini pula boleh dikategorikan sebagai model yang paling murah dan berpatutan.

Midea Dryer (7 kg)

Bagi mesin pengering pakaian jenama Midea ini juga dijual dengan harga yang murah dan berpatutan. Anda boleh mendapatkan mesin pengering pakaian jenama ini dengan harga serendah RM779 sahaja.

Dalam perkembangan lain, MetMalaysia turut meramalkan negara berkemungkinan akan berdepan dengan masalah banjir besar akibat daripada kesan perubahan cuaca berkenaan.

Sumber: Berita Harian Online

Malaysia Tersenarai Sebagai Pengeksport ke 6 Terbesar Produk Kayu. Program Inkubator Reka Bentuk TIMB3R (DIP), kali ini disokong oleh kerjasama antara 13 pereka tempatan dan 15 pengeluar.

Didorong untuk mengembangkan industri perkayuan dan perabot negara pada skala global, TIMB3R DIP akan menyaksikan para peserta bekerjasama untuk menghasilkan rekaan yang berkualiti tinggi mereka bentuk dan mencipta produk kayu dan perabot buatan Malaysia yang unik dan bernilai tinggi untuk pasaran antarabangsa. Ini akan memuncak dalam pameran Export Furniture Exhibition (EFE) pada tahun 2023.

Merasmikan pelancaran yang diadakan di Mandarin Oriental ialah Menteri Perusahaan Perladangan dan Komoditi (MPIC), YB Datuk Hajah Zuraida Kamaruddin. Sambil memuji inisiatif itu, beliau mendedahkan, “Eksport perabot secara konsisten menyumbang antara 0.6% dan 0.8% kepada KDNK negara dalam tempoh lima tahun lepas. Di sebalik wabak kini, industri perabot Malaysia telah mencatatkan jualan yang membanggakan dan eksport perabot kayu kini diramalkan meraih lebih RM12.5 bilion daripada RM10.6 bilion yang dicatatkan pada 2020.”

Turut dalam agenda pada hari itu ialah Hackathon, proses pemadanan yang menghubungkan setiap pereka dengan pengeluar yang paling melengkapi konsep reka bentuk mereka. Sebanyak 15 peserta pereka-pengilang telah ditubuhkan. Satu produk—bermula daripada perabot, bahan binaan, lampu dan barang hiasan—akan dihantar oleh setiap peserta pada penghujung proses enam bulan.

Pengerusi Majlis Perkayuan Malaysia (MTC), Hajah Norrida Yusoff, menambah, “DIP TIMB3R tahun lepas menghasilkan pembangunan 14 produk seperti perabot bilik tidur dan ruang tamu, jubin geladak dan pod penyusuan—semuanya akan dipersembahkan di Pameran Perabot Eksport (EFE) 2022 akan datang pada Mac ini di KLCC. Tahun ini, kami teruja untuk melihat apa lagi kumpulan pereka dan pengilang baharu yang akan dibawa ke plat kayu.”

Program yang bermula pada 2020 itu dianjurkan bersama oleh MTC, Majlis Perabot Malaysia (MFC) dan Institut Pereka Dalaman Malaysia (MIID). Ia turut disokong oleh Majlis Pengacuan dan Jentera Kayu Malaysia (MWMMJC) dan Persatuan Pengilang Kayu dan Perabot Bumiputera Malaysia (PEKA).

Selalu kan kita mengalami situasi di mana tahi cicak yang bersepah kerap berada di tepi pintu atau tingkap? Stress sebab kerja mencuci nya tak pernah putus. Silap-silap, dah sental pun masih ada kesan yang menyemak kan mata. Tapi wanita ini kongsi pengalaman dan petua yang beliau amalkan untuk mudah cuci tahi cicak yang melekat-lekat di tingkap. Jom kita tiru cara Muna Binti Mohammad bagaimana dirinya mengatasi masalah ini.

Selalu tak alami masalah taik cicak kot tepi tepi tingkap rumah?

Kat studio ni sebab tak duduk jadi memang selalu ada taik cicak banyak juga. Sebelum kelas mesti kena cuci dulu. Tak larat oih nak sental dengan berus sebab kadang kadang jadi keras kerana seminggu sekali barulah ke sana.

Jadi sejak 3 minggu amalkan petua ni sekarang takda sangat dah taik cicak kat tingkap. Bolehlah kalian amalkan.

Bahan-bahan:

1/3 cuka makan
1/3 air
1/3 cecair basuh pinggan (guna yang murah pun takpa)

Cara-cara:

Campurkan semua bahan dan spray atas tahi cicak yang melekat pada tingkap. Kalau ada bahagian lain seperti lantai atau penjuru rumah, ramuan ini turut berkesan untuk membersihkan 100% sisa cicak.  Mujarab juga jika spray di kawasan yang banyak semut suka melata.

Ramai yang mengilai SSFHOME bukan? Siapa tidak kenal kalau sebut SFF!. Segalanya ada di sini, sebut sahaja SSF pasti semua akan nampak perhiasan putih dan seribu satu hiasan dalam rumah yang cantik-cantik. IMPIANA nak kongsikan berita baik untuk semua, anda mesti kunjungi SSFHOME + Pembukaan Besar! Pelbagai tawaran menarik

– Tawaran masa terhad DISKAUN 50% + 10% Storewide
– Dengan lebih dari 20 konsep rumah sebenar untuk diterokai.
– 14 ruang perabot rumah untuk dijelajahi.
– Terlalu banyak tempat OOTD dan Instagrammable
– Bilik pameran berukuran sehingga 60,000 kaki persegi

Hujung minggu ini pastinya menjadi lebih ceria dan bermakna untuk anda semua. JOM SERBU SSFHOME di Tingkat 2, MyTOWN untuk meraikan hari pembukaan secara besar-besaran dengan diskaun yang hebat untuk semua. Tunggu apa lagi… INGAT temujanji bersama anda di SSFHOME hujung minggu ini.